b'\n_START_ARTICLE_\nGaleja\n_START_PARAGRAPH_\nGal\xc3\xa9ja je ladja, ki so jo uporabljali stari Grki in stari Rimljani. Poganjali so jih na vesla, kasneje so jih opremili \xc5\xa1e z jambori in jadri. V tistem \xc4\x8dasu so bila to najhitrej\xc5\xa1a plovila. Veliki oven (s kovino oja\xc4\x8dana podvodna konica) na premcu je lahko prebil sovra\xc5\xbenikovo ladjo med voja\xc5\xa1kim spopadom, nekatere rimske galeje so bile opremljene tudi z metalci t. i. gr\xc5\xa1kega ognja in kamnitih krogel. Galeje so imele do 150 vesel. Vesla\xc4\x8di so se imenovali galjoti. Eno veslo je lahko obra\xc4\x8dalo tudi do 5 galjotov. Z verigami so bili privezani na klopi in, \xc4\x8de je kateri omagal, so ga vrgli v morje. Galjoti so bili vojni ujetniki ali zaporni\xc5\xa1ki ujetniki. Bili so tudi prostovoljci, ki jih niso bi\xc4\x8dali. Njihovo mo\xc4\x8d so izkoristili tako, da so poganjali galeje. Galeje so bile vojne ali trgovske ladje. Uporabljali so jih do 18. stoletja. O galjotih govori tudi slovenska ljudska pesem Galjot.'